ДОКЛАД НА КОМИСИЯТА Фонд „Солидарност“ на Европейския съюз Годишен доклад за 2012 година /* COM/2013/0856 final */





СЪДЪРЖАНИЕ 1........... Въведение.................................................................................................................... 3 2........... Заявления, подадени през 2011 г., по които все още се чака решение................. 4 3........... Нови заявления, получени през 2012 г.................................................................... 5 4........... Финансиране............................................................................................................... 8 5........... Мониторинг................................................................................................................ 8 6........... Приключени досиета................................................................................................. 9 7........... Заключения............................................................................................................... 10 ДОКЛАД НА КОМИСИЯТА Фонд „Солидарност“ на Европейския съюз Годишен доклад за 2012 година 1. Въведение Член 12 от Регламент (ЕО) № 2012/2002 на Съвета от 11 ноември 2002 г. за създаване на фонд „Солидарност“ на Европейския съюз (наричан по-долу „регламентът“) предвижда на Европейския парламент и на Съвета ежегодно да се представя доклад за дейността на фонда за предходната година. Настоящият доклад представя дейността на фонда през 2012 г. и, подобно на предишните доклади, включва обработването на вече подадените заявления, по които все още се чака решение, и на новоподадените заявления, както и оценка на докладите във връзка с усвояването на средствата с оглед подготовка за финансовото им приключване. В течение на цялата 2012 г. бяха получени общо 7 заявления за помощ от фонд „Солидарност“, което се вмества в нормалния средногодишен брой заявления. През първата половина на годината бяха получени две заявления, които бяха последвани от още пет през летните и есенните месеци. Седемте заявления, получени през 2012 г., се отнасят до две бедствия в Италия (суровите зимни условия в големи части от страната и земетресенията в Емилия-Романя, Ломбардия и Венето), четири случая в Испания (горските пожари във Валенсия, пожарите на Канарските острови, пожарите в Малага и наводненията в Андалусия, Мурсия и Валенсия) и един случай в Румъния (суша и пожари). Заявлението, постъпило от Италия във връзка със суровите климатични условия през месец февруари 2012 г., не беше прието от Комисията. За сметка на това второто заявление от Италия във връзка с поредицата от земетресения, които разтърсиха регионите Емилия-Романя, Ломбардия и Венето през май 2012 г., доведе до най-голямата отпускана някога безвъзмездна помощ в историята на фонд „Солидарност“. Сума от над 670 млн. EUR беше изплатена на Италия през декември 2012 г., само шест месеца след бедствието. Испанските заявления се отнасят до по-малки бедствия, щетите от които са значително под обичайния праг за мобилизиране на средства от фонд „Солидарност“. Съответно заключението беше, че в нито един от тези случаи не са изпълнени условията на регламента за мобилизиране на средства от фонда при извънредни обстоятелства в съответствие с критериите за „регионални бедствия“. Оценката на заявлението от Румъния не беше приключила до края на годината. В течение на 2012 г. Комисията същевременно приключи оценката си на две досиета от 2011 г., по които все още се чакаше решение. Прието беше заявлението, подадено от Италия във връзка с поройните наводнения в Лигурия и Тоскана през 2011 г. Не беше прието обаче заявлението на Кипър във връзка с взрива във военноморската база през 2011 г. Двата случая са описани в настоящия доклад. По обща оценка, в течение на 2012 г. Комисията е предоставила помощ по линия на фонд „Солидарност“ в размер на 688 254 041 EUR, подробна информация за която се съдържа в глава 4 „Финансиране“. Освен това управлението на фонд „Солидарност“ през 2012 г. потвърди опита от предходните години: големите бедствия, които са основната грижа на фонд „Солидарност“, представляват само малка част от заявленията за подпомагане. Най-голям е броят на заявленията, които се отнасят до по-малки бедствия под определения праг за щетите. Оценката на тези по-малки бедствия обаче показва, че по-голямата част от тези случаи не отговарят на условията за мобилизиране на фонда при извънредни обстоятелства. Замяната на тези твърде сложни изисквания в регламента с ясно и просто условие беше един от елементите на подготвителната работа, извършена от Комисията през 2012 г. с оглед преразглеждането на регламента относно фонд „Солидарност“. 2. Заявления, подадени през 2011 г., по които все още се чака решение Кипър (взрив във военноморската база) На 11 юли 2011 г. е бил произведен мощен взрив във военноморската база „Евангелос Флоракис“ близо до Ларнака, на 60 km от столицата Никозия. Инцидентът е предизвикан от експлозията на големи количества боеприпаси, съхранявани в контейнери с произход от заловения моторен кораб „Мончегорск“, превозвал оръжие от Иран за Сирия през 2009 г. Конфискуваните боеприпаси са били разтоварени в Кипър и съхранявани във военноморската база под открито небе. Предполага се, че взривът е бил причинен от самозапалване, дължащо се на много високите външни температури. В съседство с военноморската база се намира електроцентралата „Василикос“ (VPP) — най-важната електроцентрала в Кипър, която произвежда приблизително 50 % от електроенергията в страната. В резултат на взрива електроцентралата е претърпяла сериозни щети, причинявайки остър недостиг на електроенергия на острова. Кипърските власти подадоха на 19 септември 2011 г. заявление за подпомагане по линия на фонд „Солидарност“. Само нанесените щети на електроцентралата са оценени в порядъка от 330 млн. до 700 млн. EUR. Ако се включат и другите видове нанесени щети, общият размер на преките щети се вмества в диапазона от 467 млн. до 837 млн. EUR. Приложимият през 2011 г. за Кипър праг за мобилизиране на фонд „Солидарност“ възлизаше на 99,845 млн. EUR (т.е. 0,6 % от БНД въз основа на данните за 2009 г.). От актуализираната информация, предоставена от кипърските власти, е видно, че оценката на щетите е претърпяла сериозна промяна, като вече възлиза на 357,19 млн. EUR, т.е. значително под първоначалната оценка. Преките щети за електроцентралата съответно вече се оценяват на 220 млн. EUR. След приспадане на неотговарящите на критериите за помощ щети, общите преки щети възлизат на 271,05 млн. EUR. Според кипърските власти застрахователните дружества, с които работи кипърският електроенергиен орган, са приели да покрият разходите по възстановяването на електроцентралата. Комисията стигна до заключението, че всички щети, заявени от кипърските власти, имат ефективно застрахователно покритие или подлежат на застраховане и поради това не отговарят на критериите за помощ по линия на фонд „Солидарност“. Освен това, фондът не може да се намесва в случаи на отговорност на трета страна (която също така може да бъде орган на държавната власт) за причинените щети. Поради всички тези причини на 20 март 2012 г. Комисията реши, че подаденото от Кипър заявление не отговаря на условията за мобилизиране на фонда и съответно информира кипърските власти за това. Италия (наводненията в Лигурия) Изключително сложната метеорологична обстановка, включваща проливни дъждове над Северозападна Италия на 25 октомври 2011 г., доведе до поройни наводнения и свлачища, от които най-сериозно бяха засегнати провинциите La Spezia в Лигурия, и по-специално районът на Cinque Terre, и Massa Carrara в Тоскана. Бедствието причини значителни щети на жилищни домове, фирми и селското стопанство и прекъсване на основни транспортни връзки и основни мрежи на публичната инфраструктура. Италианските власти подадоха заявление за подпомагане по линия на фонд „Солидарност“ на 22 декември 2011 г. Преките щети бяха оценени общо на 722,467 млн. EUR, което представлява 20,43 % от обичайния праг от 3,536 млрд. EUR, приложим за Италия през 2011 г., за мобилизиране на средства от фонд „Солидарност“ (т.е. 3 млрд. EUR по цени за 2002 г.). Поради това заявлението беше разгледано в съответствие с критериите, които са в сила при извънредни обстоятелства в случай на „изключителни регионални бедствия“. Заключението на Комисията беше, че заявлението доказва, че са изпълнени критериите, според които а) трябва да бъде засегната по-голямата част от населението в засегнатата зона и б) бедствието трябва да има сериозни и трайни последици върху условията на живот и икономическата стабилност. На 15 март 2012 г. Комисията предложи да бъде отпусната финансова помощ в размер на 18,062 милиона EUR. Съответната процедура за коригиране на бюджета приключи на 12 юни 2012 г. След сключването на споразумение за усвояването на безвъзмездните средства с Италия, сумата бе изплатена в пълен размер на 26 ноември 2012 г. 3. Нови заявления, получени през 2012 г. През 2012 г. три държави членки подадоха общо седем заявления за финансова помощ по линия на фонд „Солидарност“ на ЕС. Комисията одобри едно заявление от Италия (земетресенията в областта Емилия-Романя). По отношение на четири заявления (три от Испания и едно от Италия) бе установено, че не отговарят на критериите и те бяха отхвърлени от Комисията. Испания реши да оттегли заявлението си във връзка с пожарите в Малага. Оценката на подаденото от Румъния заявление, свързано със сушата и пожарите през лятото на 2012 г., ще намери място в годишния доклад за 2013 г. Италия (сурови зимни условия) През февруари 2012 г., северно-централната и южната части на Италия бяха засегнати от екстремални метеорологични условия с необичайно мразовито време и интензивни снеговалежи, причинили щети на публичната и частната инфраструктура, жилищни домове, селското стопанство и предприятията. Заявлението беше получено от Комисията на 5 април 2012 г. след първите регистрирани щети на 1 февруари 2012 г. Преките щети бяха оценени от италианските власти в общ размер от над 2,735 млрд. EUR, което представляваше 75,82 % от обичайния праг за мобилизиране на фонд „Солидарност“, приложим за Италия, който за 2012 г. е в размер на 3,607 млрд. EUR (т.е. 3 млрд. EUR по цени за 2002 г.). Поради това заявлението беше разгледано в съответствие с критериите, които са в сила при извънредни обстоятелства в случай на „изключителни регионални бедствия“. При все че беше установено, че е изпълнено условието, според което трябва да бъде засегната по-голямата част от населението в пострадалия от бедствието регион, заявлението не съдържа убедителни доказателства за това, че суровите зимни условия са имали сериозни и трайни последици (за повече от една година) върху условията на живот и икономическата стабилност в засегнатия регион като цяло — който включва по-голямата част на италианския полуостров. На 26 септември 2012 г. Комисията реши, че заявлението от Италия не може да се счита за отнасящо се до изключително бедствие по смисъла на регламента. Италианските власти бяха информирани за това решение. Италия (земетресенията в Емилия-Романя) Второто заявление за помощ по линия на Фонд „Солидарност“, подадено от Италия, бе получено в Комисията на 27 юли 2012 г. и се отнася до голямо бедствие: двете опустошителни земетресения, които на 20 и 29 май 2012 г. поразиха обширни части от Северна Италия, причинявайки сериозни щети в много градове и села, най-вече в провинциите Модена и Ферара в региона Емилия-Романя. Нанесени бяха сериозни и мащабни щети на сгради, инфраструктура, предприятия, промишлени съоръжения, селското стопанство и на значими паметници на културното наследство. В рамките на няколко седмици бяха регистрирани две по-силни земетресения и стотици вторични трусове, които засегнаха територия, съсредоточена в две провинции на регион Емилия-Романя, като последиците от тях обхванаха и съседните провинции и регионите Венето и Ломбардия. Съгласно утвърдената политика на фонд „Солидарност“, когато няколко събития от едно и също естество засягат един и същ район и са регистрирани в течение на сравнително кратък период от време, тези събития се считат за едно бедствие. Преките щети в конкретния случай бяха оценени в общ размер на 13,274 млн. EUR. Тъй като тази сума надвишава многократно прага за големи бедствия в размер на 3,607 млрд. EUR (т.е. 3 млрд. EUR по цени за 2002 г.), приложим за Италия през 2012 г., бедствието беше квалифицирано като „голямо природно бедствие“. На 19 септември 2012 г. Комисията предложи да се мобилизира финансова помощ в размер на 670,192 млн. EUR., която е и най-голямата отпускана сума от създаването на фонда. След приключването на бюджетната процедура в Съвета и в Европейския парламент и сключването на споразумение за усвояването на безвъзмездните средства между Комисията и Италия, безвъзмездната помощ бе изплатена изцяло на 19 декември 2012 г. Испания (3 случая) През лятото на 2012 г. обширни части от Испания пострадаха от горски пожари, по-специално в автономната общност Валенсия и в автономната общност на Канарските острови. В края на септември 2012 г. наводнения нанесоха допълнителни щети в трите автономни области Андалусия, Мурсия и Валенсия. Впоследствие за всяко от тези три бедствия Испания подаде заявление за финансово подпомагане по линия на фонд „Солидарност“: (1) Горски пожари във Валенсия: В първоначалното си заявление от 30 август 2012 г. испанските власти оцениха цените в общ размер от 140,380 млн. EUR. Актуализирана информация беше получена на 5 септември 2012 г. и на 9 октомври 2012 г. На тази основа Комисията счете, че може да се приеме, че преките щети възлизат общо на 155,767 млн. EUR, което представлява 4,3 % от обичайния праг от 3,607 млрд. EUR (т.е. 3 млрд. EUR по цени за 2002 г.), приложим за Испания. Поради това заявлението беше разгледано в съответствие с критериите, които са в сила при извънредни обстоятелства в случай на „изключителни регионални бедствия“. При все това не бе установено да е изпълнено условието, според което трябва да е била засегната по-голямата част от населението в пострадалия от бедствието район. Заявлението се отнася основно до щетите, нанесени в секторите на селското стопанство и туризма и на природната среда. Освен това Комисията е на мнение, не са представени убедителни доказателства, от които да става видно, че бедствието е причинило сериозни и трайни последици за условията на живот и икономическата стабилност в засегнатия регион. Поради всички тези причини на 30 април 2013 г. Комисията реши, че заявлението не отговаря на условията за мобилизиране на фонда при извънредни обстоятелства в съответствие с критериите за „изключителни регионални бедствия” и информира испанските власти за решението си. (2) Пожари на Канарските острови: Първоначалното заявление се отнасяше до пожарите на остров Ла Гомера и беше получено в Комисията на 23 септември 2012 г. след първите щети, регистрирани на 4 август 2012 г. Тъй като нови пожари бяха обхванали територията и на други острови, принадлежащи към автономната общност на Канарските острови, испанските власти впоследствие решиха да включат данни и за щетите, свързани с горските пожари на Тенерифе и Ла Палма. Актуализираните данни за размера на щетите за трите острова бяха представени на Комисията на 9 и 17 октомври 2012 г.; те възлизат общо на 72,235 млн. EUR, като най-голям (60,7 млн. EUR) е относителният дял на щетите за остров Ла Гомера. Общият размер на преките щети представлява едва 2 % от обичайния праг от 3,607 млрд. EUR (т.е. 3 млрд. EUR по цени за 2002 г.), приложим за Испания, и поради това заявлението бе разгледано в съответствие с критериите за „изключително регионално бедствие“. Оценката показа, че в заявлението не се съдържат подробни доказателства, нито се прави разлика между преките последици от пожарите за населението (имуществени вреди, прекъсване на комунални услуги и т.н.) и очакваните икономически последствия, които са в състояние да засегнат голяма част от населението. Не бе установено да е изпълнено условието, според което бедствието трябва да е причинило сериозни и трайни последици за икономическата стабилност на региона. Поради всички тези причини на 30 април 2012 г. Комисията реши, че заявлението не отговаря на условията за мобилизиране на фонда при извънредни обстоятелства в съответствие с критериите за „изключителни регионални бедствия“ и информира испанските власти за решението си. (3) Наводнения в Андалусия, Мурсия и Валенсия: Заявлението от Испания беше получено в Комисията на 7 декември 2012 г. след първите щети, регистрирани на 28 септември 2012 г. Преките щети бяха оценени в общ размер от 408,990 EUR, което представлява 11,3 % от обичайния праг от 3,607 млрд. EUR (т.е. 3 млрд. EUR по цени за 2002 г.), приложим за Испания, и поради това заявлението бе разгледано в съответствие с критериите, които са в сила при извънредни обстоятелства в случай на „изключителни регионални бедствия“. Оценката показа, че свързаните с наводненията събития не обхващат един-единствен хомогенен регион или район, а определен брой засегнати от наводненията райони в различни, неприлежащи райони, разпръснати на територията на трите автономни региона Валенсия, Мурсия и Андалусия. Освен това Комисията заключи, че липсват убедителни доказателства за това, че наводненията са имали сериозни и трайни последици за икономическата стабилност на засегнатия регион. Поради тези причини на 30 април 2013 г. Комисията реши, че заявлението не отговаря на условията за мобилизиране на средства от фонда при извънредни обстоятелства в съответствие с критериите за „изключителни регионални бедствия“ и информира испанските власти за решението си. Испания (пожари в Малага) Четвъртото заявление от Испания е свързано с пожарите в провинция Малага (част от автономната област Андалусия) в края на август 2012 г. Пожарите са засегнали природната среда и са нанесли ограничени щети на частна собственост. Испанските власти потърсиха помощ по линия на фонд „Солидарност“ на 6 ноември 2012 г., като по тяхна оценка преките щети, нанесени от пожарите, възлизат общо на 22,425 млн. EUR. След осъществените контакти с испанските власти, по време на които Комисията поясни, че бедствие от този мащаб (по-малко от 1 % от възлизащия на 3,607 млрд. EUR праг) не отговаря на условията за помощ по линия на фонд „Солидарност“, през декември 2012 г. испанските власти решиха да оттеглят заявлението си. 4. Финансиране През 2012 г. бюджетният орган одобри отпускането от фонд „Солидарност“ на безвъзмездни средства в два случая на заявления, получени съответно през 2011 и 2012 г. Съответният предварителен проект на коригиращ бюджет № 2 за 2012 г. във връзка със заявлението от Италия (наводненията в Лигурия и Венето от 2011 г.) бе завършен на 12 юни 2012 г.[1] След приемането на решението за отпускането на безвъзмездни средства и сключването на споразумение за усвояването на безвъзмездните средства, плащането бе извършено на 26 ноември 2012 г. Предварителният проект на коригиращ бюджет № 5 за 2012 г. касае заявлението от Италия, отнасящо се до поредицата от земетресения в Емиля-Романя, Ломбардия и Венето, и бе одобрен от бюджетния орган на 21 ноември 2012 г. Безвъзмездните средства бяха изплатени на Италия на 19 декември 2012 г. след приемането на решението за предоставяне на безвъзмездна финансова помощ и след подписването на споразумение за усвояването на тези средства[2]. Безвъзмездни средства по линия на фонд „Солидарност“ —одобрен бюджет през 2012 г. Държава бенефициер || Бедствие || Категория || Сума (в евро) Италия || Наводнения в Лигурия и Тоскана || Регионално бедствие || 18 061 682 Италия || Поредица от земетресения в Емилия-Романя, Ломбардия и Венето || Голямо бедствие || 670 192 359 ОБЩО || 688 254 041 5. Мониторинг В течение на 2012 г. Комисията извърши посещения с цел мониторинг в пет държави бенефициери на безвъзмездни средства от фонд „Солидарност“, за да се информира за въведените от компетентните национални органи системи във връзка с усвояването на тези средства и да отговори на конкретни въпроси на органите, отговарящи за усвояването на безвъзмездните средства: – на 20 януари 2012 г. във Варшава (Полша) — във връзка с безвъзмездната помощ в размер на 105,5 млн. EUR по повод наводнението от ноември 2010 г.; – на 17 февруари 2012 г. в Прага (Чешката република) — във връзка с двете наводнения от 2010 г. (наводненията през пролетта/безвъзмездна помощ в размер на 5,1 млн. EUR и наводненията през есента/безвъзмездна помощ в размер на 10,9 млн. EUR). – на 20 март 2012 г. в Братислава (Словакия) — във връзка с безвъзмездната помощ в размер на 20,4 млн. EUR по повод наводненията през пролетта на 2010 г.; – на 24 април 2012 г. в Любляна (Словения) — във връзка с безвъзмездната помощ в размер на 7,5 млн. EUR по повод бедствените наводнения през есента на 2010 г.; – на 25 април 2012 г. в Загреб (Хърватска) — във връзка с двете поредици от наводнения от 2010 г. (наводненията през пролетта/безвъзмездна помощ в размер на 3,8 млн. EUR и наводненията през есента/безвъзмездна помощ в размер на 1,2 млн. EUR); – на 9 ноември 2012 г. във Венеция (Италия) — във връзка с безвъзмездната помощ в размер на 16,9 млн. EUR по повод наводненията през есента на 2010 г.; Посещенията, извършени от Комисията, като цяло намериха много добър прием и увериха в достатъчна степен, че компетентните органи са осъществявали прилагането и контрола по прозрачен и коректен начин и при спазване на изискванията, залегнали в Регламента относно фонд „Солидарност“, решението за отпускане на безвъзмездните средства и споразумението за усвояването на средствата. След получаване на окончателните отчети Комисията ще извърши допълнителен анализ и при нужда ще предприеме подходящи мерки. 6. Приключени досиета В член 8, параграф 2 от регламента относно фонд „Солидарност“ се предвижда не по-късно от шест месеца след изтичането на едногодишния срок от датата на изплащане на безвъзмездните средства държавата бенефициер да представи доклад относно усвояването на безвъзмездните средства (наричан по-долу „доклад за усвояването на средствата“), придружен от отчет, оправдаващ разходите (наричан по-долу „декларация за достоверност”). В края на тази процедура Комисията прекратява помощта от фонда. През 2012 г. бяха приключени четири досиета по фонд „Солидарност“ на ЕС. (1) В случая с урагана Дийн през 2007 г., засегнал френските отвъдморски департаменти Мартиника и Гваделупа (Франция), бе предоставена финансова помощ в размер на 12,78 млн. EUR. Докладът за усвояването на средствата бе представен от Франция на 28 юни 2010 г. За целите на провеждания от нея одит Комисията изиска допълнителна информация от френските власти. След представянето на допълнителна информация от Франция, Комисията завърши своя анализ и оценка през 2012 г. и работата по досието приключи през февруари 2012 г. (2) По отношение на приключването на помощта по случая с бедствените наводнения в Словения през 2007 г., беше отпусната финансова помощ в размер на 8,25 млн. EUR, като докладът за усвояването на средствата по нея беше получен на 7 октомври 2010 г. Наложи се да бъде изискана допълнителна информация от Словения, като след направения съответен анализ и оценка Комисията стигна до заключението, че е удовлетворена от предоставената от Словения информация. Досието беше приключено през юли 2012 г. (3) Що се отнася до приключването на румънското досие, отнасящо се до бедствените наводнения през пролетта на 2005 г., на Румъния беше предоставена финансова помощ в размер на 18,80 млн. EUR. На 4 март 2008 г. Комисията получи доклада за усвояването на средствата, който обхваща и двете поредици от бедствени наводнения през 2005 г. (пролетните и летните наводнения). Работата на Комисията по приключване на досиетата беше прекъсната от един случай, по който бе сезиран OLAF и в рамките на който OLAF координираше разследване на румънските власти. Анализите, направени от Комисията в тясно сътрудничество с OLAF и румънските власти, показаха, че в случая с наводненията през пролетта на 2005 г. не съществуват проблеми. Финансовото участие на фонд „Солидарност“ по случая с пролетното наводнение официално приключи през октомври 2012 г. По случая с наводненията през лятото на 2005 г. все още няма взето решение. (4) В случая с петролния танкер „Престиж“ от 2003 г. (Испания) бе изплатена финансова помощ в размер на 8,63 млн. EUR , като докладът за усвояването на средствата беше получен в Комисията на 31 август 2005 г. През декември 2005 г. в Комисията постъпи допълнителна информация по случая Анализът и оценката на Комисията показаха обаче, че не е предоставена в пълен обем необходимата информация, поради което се наложи да бъде изискана допълнителна информация от Испания. В крайна сметка, през ноември 2012 г. завърши процедурата по приключване и досието можа съответно да бъде приключено. По нито един от тези случаи не се стигна до възстановяване на средства. През 2012 г. Комисията също така получи със закъснение два доклада за усвояването на безвъзмездни средства, предоставени през 2009 г., от Кипър (сушата през 2008 г.) и от Румъния (наводненията през 2008 г.) и два други доклада за безвъзмездни средства, предоставени през 2011 г., от Португалия (наводненията на о-в Мадейра през 2010 г.) и от Франция (урагана Ксинтия през 2010 г.). В края на периода, обхванат от настоящия годишен доклад, оценката на тези доклади за усвояването на средства все още не е приключила. 7. Заключения 2012 година може да се определи като година със съответстващ на нормалния средногодишен брой нови заявления (в конкретния случай седем) за помощ по линия на фонд „Солидарност“. Само едно от тях[3] се отнасяше до голямо бедствие, т.е. спадащо към основното приложно поле на фонд „Солидарност“. Оказа се, че този случай, а именно земетресението в Емилия-Романя, е най-голямото природно бедствие в историята на фонд „Солидарност“, щетите от което значително надвишават дори тези от предишното земетресение в Л’Акуила. Фонд „Солидарност“ доказа способността си да реагира адекватно на подобни събития с предоставената от него рекордна по своя размер и в рамките на рекордно кратък срок помощ. Подобни резултати могат да бъдат постигнати само благодарение на доброто сътрудничество от страна на държавата заявител, какъвто беше и конкретният случай. За сметка на това оценката на заявленията, основаващи се на критериите, които са в сила при извънредни обстоятелства в случай на „изключителни регионални бедствия“, отново се оказа трудна задача и на тях не бе даден ход. През 2012 г. постъпиха заявления във връзка с пет такива случая, като нито едно от тях не можа да бъде прието. По-специално случаите, в които щетите остават ограничени до само няколко процента от националния праг, почти никога не отговарят на специфичните изисквания на регламента. Както беше посочено в съобщението от 2011 г. относно бъдещето на фонд „Солидарност“[4], наличието на прости и ясни критерии със сигурност ще помогне на държавите потенциални кандидатки да направят по-добра собствена преценка за вероятността техните заявления да се увенчаят с положителен резултат, ще ги освободи от ненужна работа и ще им спести разочарованието от евентуално отхвърляне на техните заявления. Случаят със заявлението, свързано с взрива във военноморската база в Кипър, е друг пример, доказващ, че заявленията, свързани с бедствия, причинени от човека, почти никога не отговарят на критериите за допустимост, определени в регламента относно фонд „Солидарност поради проблеми от сферата на отговорността, принципа, според който „замърсителят плаща“, и изключването на подлежащите на застраховане вреди от помощта по линия на фонд „Солидарност“. Както бе предложено в съобщението от 2011 г., обхватът на действие на Фонда следва да бъде по-ясно дефиниран и да се ограничи само с природните бедствия, включително възможните странични последици. Опитът, натрупан по време на управлението на фонд „Солидарност“ през 2012 г., потвърждава виждането на Комисията, че е възможно да бъдат постигнати съществени подобрения във функционирането на Фонда, по-специално подобряване на способността му за реагиране, посредством адаптиране на определен брой ключови разпоредби на действащия регламент, като същевременно се запазят неговите основни положения и характер и останат непроменени неговите финансови разпоредби и размерът на разрешените разходи. Това включва, inter alia, възможността за авансови плащания, ясно и просто определение за регионални бедствия, специална разпоредба за сушата, опростяване на административните формалности, както и въвеждането на мерки за насърчаване прилагането на съответното законодателство на ЕС относно предотвратяването на риска от бедствия. През лятото на 2013 г. Комисията представи законодателно предложение[5], което се очаква като цяло да позволи по-бърза реакция и по-ранно присъствие в районите, засегнати от бедствия. [1] Коригиращият бюджет (КБ) № 2 за 2012 г. включва мобилизирането на средства от фонд „Солидарност“ на ЕС в размер на 18 061 682 EUR под формата на бюджетни кредити за поети задължения и за плащания , свързани с наводненията в Италия (Лигурия и Тоскана) през октомври 2011 г. Приет от Комисията на 16 март 2012 г. (COM(2012) 125), изменен от Съвета на 15 май 2012 г. и одобрен от Европейския парламент на 12 юни 2012 г. ОВ L 214, 10.8.2012 г. [2] Мобилизиране на средства от фонд „Солидарност“ на ЕС в размер на 670 192 359 EUR под формата на бюджетни кредити за поети задължения и за плащания , свързани с поредицата от земетресения в Емилия-Романя, Италия, през май 2012 г. COM(2012) 538. Одобрено от Европейския парламент на 21 ноември 2012 г. ОВ L 15, 18.1.2013 г. [3] Без да се включва заявлението във връзка със сушата в Румъния, по което все още няма решение. [4] COM(2011) 613, 6 октомври 2011 г. [5] COM(2013) 522. Приложение I: Прагове за големи бедствия, приложими през 2012 г. (въз основа на данните за брутния национален доход за 2010 г.) В Регламент 2012/2002 на Съвета за създаване на фонд „Солидарност“ на EС прагът за мобилизиране на средства от Фонда за дадена държава се определя като щета, която надхвърля 0,6 % от БНД или 3 млрд. EUR по цени за 2002 г. Прилага се по-ниската от двете стойности. || || || (в милиони EUR) Държава || БНД 2010 г.*1 || 0,6 % от БНД* || Праг за голямо бедствие за 2012 г.* AT || АВСТРИЯ || 284 682 || 1 708,093 || 1 708,093 BE || БЕЛГИЯ || 360 621 || 2 163,726 || 2 163,726 BG || БЪЛГАРИЯ || 35 109 || 210,653 || 210,653 CY || КИПЪР || 16 858 || 101,146 || 101,146 CZ || ЧЕШКА РЕПУБЛИКА || 139 260 || 835,558 || 835,558 DE || ГЕРМАНИЯ || 2 522 750 || 15 136,500 || 3 606,623 * * DK || ДАНИЯ || 241 108 || 1 446,650 || 1 446,650 EE || ЕСТОНИЯ || 13 592 || 81,552 || 81,552 EL || ГЪРЦИЯ || 221 120 || 1 326,721 || 1 326,721 ES || ИСПАНИЯ || 1 035 947 || 6 215,682 || 3 606,623 * * FI || ФИНЛАНДИЯ || 183 389 || 1 100,334 || 1 100,334 FR || ФРАНЦИЯ || 1 968 119 || 11 808,12 || 3 606,623 * * HR || ХЪРВАТСКА || 44 146 || 264,873 || 264,873 HU || УНГАРИЯ || 92 370 || 554,221 || 554,221 IE || ИРЛАНДИЯ || 129 301 || 775,805 || 775,805 IS || ИСЛАНДИЯ || 7 532 || 45,192 || 45,192 IT || ИТАЛИЯ || 1 548 782 || 9 292,693 || 3 606,623 * * LT || ЛИТВА || 27 184 || 163,102 || 163,102 LU || ЛЮКСЕМБУРГ || 28 634 || 171,802 || 171,802 LV || ЛАТВИЯ || 18 350 || 110,101 || 110,101 MT || МАЛТА || 5 667 || 34,001 || 34,001 || ЧЕРНА ГОРА2 || || || 18 NL || НИДЕРЛАНДИЯ || 583 424 || 3 500,544 || 3 500,544 PL || ПОЛША || 342 533 || 2 055,199 || 2 055,199 PT || ПОРТУГАЛИЯ || 166 959 || 1 001,753 || 1 001,753 RO || РУМЪНИЯ || 122,581 || 735,487 || 735,487 SE || ШВЕЦИЯ || 352 838 || 2 117,026 || 2 117,026 SI || СЛОВЕНИЯ || 34 894 || 209,362 || 209,362 SK || СЛОВАКИЯ || 64 988 || 389,929 || 389,929 TR || ТУРЦИЯ || 415 471 || 2 492,826 || 2 492,826 UK || ОБЕДИНЕНОТО КРАЛСТВО || 1 713 796 || 10 282,778 || 3 606,623 * * *Закръглени стойности. ~ 3 млрд. EUR по цени за 2002 г. [1] Източник: Евростат 2 Липсват данни за БНД за 2010 за Черна гора. Прагът е изчислен въз основа на данните за БВП за 2009 г. Приложение II: Чакащи решение заявления до фонд „Солидарност“ на ЕС от 2011 г. и новопостъпили през 2012 г. заявления Година || 2011 || 2012 Държава заявител || Кипър || Италия || Италия || Испания || Италия || Испания || Испания || Испания || Румъния Име и естество на бедствието || Взрив във военноморската база || Наводнения в Лигурия и Тоскана || Сурови метеорологични условия || Горски пожари в Малага || Поредица от земетресения || Горски пожари във Валенсия || Пожари на Канарските острови || Наводнения в Андалусия, Мурсия и Валенсия || Суша и пожари Дата на първите щети || 11.7.2011 г. || 25.10.2011 г. || 1.2.2012 г. || 30.8.2012 г. || 20.5.2012 г. || 28.6.2012 г. || 4.8.2012 г. || 28.9.2012 г. || 25.8.2012 г. Дата на подаване на заявлението || 19.9.2011 г. || 22.12.2011 г. || 5.4.2012 г. || 6.11.2012 г. || 27.7.2012 г. || 30.8.2012 г. || 23.9.2012 г. || 7.12.2012 г. || 2.11.2012 г. Изискуемата информация е налична в пълен обем към || 24.11.2011 г. 20.1.2012 г. || - || - || - || - || 5.9.2012 г. 9.10.2012 г. || 9.10.2012 г. 17.10.2012 г. || - || Взето решение през 2013 г. Праг за голямо бедствие (в млн. евро) || 99,85 || 3 535,90 || 3 606,62 || 3 606,62 || 3 606,62 || 3 606,62 || 3 606,62 || 3 606,62 Общ размер на преките щети (в млн. евро)1 || - || 722,47 || 2 734,54 || 22,43 || 13 273,74 || 155,70 || 72,24 || 408,99 Категория || (Голямо бедствие) Неприродно бедствие || Регионално бедствие || Регионално бедствие || Регионално бедствие || Голямо бедствие || Регионално бедствие || Регионално бедствие || Регионално бедствие Съотношение щети/праг || - || 20,43 % || 75,82 % || 0,62 % || 368,04 % || 4,32 % || 2,00 % || 11,34 % Стойност на допустимите извънредни действия (в млн. евро) || - || 511,43 || 427,11 || 7,81 || 714,67 || 113,38 || 59,20 || 178,27 Съотношение допустими разходи/общ размер на щетите || - || 70,79 % || 16 % || 34,82 % || 5,38 % || 72,82 % || 81,96 % || 43,59 % Съотношение помощ/допустими разходи || - || 3,53 % || - || - || 93,78 % || - || - || - Процент на помощта (% от общия размер на щетите) || - || 2,5 % || - || - || 5,05 % || - || - || - Дата на решението за предоставяне на безвъзмездни средства || Отхвърлено || 21.9.2012 г. || Отхвърлено || Оттеглено || 3.12.2012 г. || Отхвърлено || Отхвърлено || Отхвърлено Дата на споразумението за усвояване на средствата (прието) || - || 3.10.2012 г. || - || - || 6.12.2012 г. || - || - || - Отпусната помощ (в евро) || - || 18 061 682 || - || - || 670 192 359 || - || - || - 1Общ размер на преките щети, одобрен от Комисията Приложение III: Заявления, постъпили във фонд „Солидарност“ на ЕС от 2002 г. насам Година || Държава || Естество на бедствието || Щети (в млн. евро) || Категория || Отпусната помощ (в млн. евро) 2 0 0 2 || 1 || AT || Наводнения || 2 900 || Голямо бедствие || 134 2 || CZ || Наводнения || 2 300 || Голямо бедствие || 129 3 || FR || Наводнение (Льо Гар) || 835 || Регионално бедствие || 21 4 || DE || Наводнения || 9 100 || Голямо бедствие || 444 Общ размер на помощта по заявленията от 2002 г. || || || 728 2 0 0 3 || 1 || ES || Разлив на петрол (танкер „Престиж“) || 436 || Регионално бедствие || 8,626 2 || IT || Земетресение (Молизе/Апулия) || 1 558 || Регионално бедствие || 30,826 3 || IT || Изригване на вулкан (Етна) || 894 || Регионално бедствие || 16,798 4 || IT || Наводнение (Северна Италия) || (1 900) || (Голямо бедствие) || Отхвърлено 5 || GR || Сурова зима || (не са уточнени) || (Голямо бедствие?) || Отхвърлено 6 || PT || Горски пожари || 1 228 || Голямо бедствие || 48,539 7 || FR || Горски пожари (Южна Франция) || 531 || (Регионално бедствие) || Отхвърлено 8 || ES || Горски пожари (на границата с Португалия) || 53 || Съседна държава || 1,331 9 || MT || Наводнения || 30 || Голямо бедствие || 0,961 10 || IT || Наводнение (Фриули Венеция-Джулия) || 525 || (Регионално бедствие) || Отхвърлено Общ размер на помощта по заявленията от 2003 г. || || || 107,081 2 0 0 4 || 1 || FR || Наводнение (делтата на Рона) || 785 || Регионално бедствие || 19,625 2 || ES || Наводнение (Малага) || (73) || (Регионално бедствие) || Отхвърлено 3-9 || ES || Горски пожари (7 заявления) || (480) || (Регионално бедствие) || Всичките 7 заявления са отхвърлени 10 || SK || Наводнения || (29) || (Регионално бедствие) || Отхвърлено 11 || SI || Земетресение || (13) || (Регионално бедствие) || Оттеглено Общ размер на помощта по заявленията от 2004 г. || || || 19,625 2 0 0 5 2 0 0 5 || 1 || SK || Ураган (Татри) || 203 || Голямо бедствие || 5,668 2 || IT || Наводнение (Сардиния) || (223, завишени) || (Регионално бедствие) || Отхвърлено 3 || EE || Ураган || 48 || Голямо бедствие || 1,29 4 || LV || Ураган || 193 || Голямо бедствие || 9,487 5 || SE || Ураган „Гудрун“ || 2 297 || Голямо бедствие || 81,725 6 || LT || Ураган || 15 || Съседна държава || 0,379 7 || GR || Наводнения в Еврос || (112) || (Регионално бедствие) || Отхвърлено 8 || RO || Пролетни наводнения || 489 || Голямо бедствие || 18,798 9 || BG || Пролетни наводнения || 222 || Голямо бедствие || 9,722 10 || BG || Летни наводнения || 237 || Голямо бедствие || 10,632 11 || RO || Летни наводнения || 1 050 || Голямо бедствие || 52,4 12 || AT || Наводнение (Тирол/Форарлберг) || 592 || Регионално бедствие || 14,799 Общ размер на помощта по заявленията от 2005 г. || || || 204,905 2 0 0 6 || 1 || UK || Експлозия в склада за петрол „Бънсфийлд“ || (700) || (Регионално бедствие) || Оттеглено 2 || GR || Наводнения в Еврос || 372 || Регионално бедствие || 9,306 3 || HU || Наводнения || 519 || Голямо бедствие || 15,064 4 || ES || Горски пожари в Галиция || (91) || (Регионално бедствие) || Отхвърлено Общ размер на помощта по заявленията от 2006 г. || || || 24,370 2 0 0 7 || 1 || DE || Ураган „Кирил“ || 4750 || Голямо бедствие || 166,9 2 || FR || Реюнион Циклон „Гамед“ || 211 || Регионално бедствие || 5,29 3 || ES || Наводнение в Ел Хиеро || (18) || (Регионално бедствие) || Отхвърлено 4 || ES || Наводнение в Ла Манча || (66) || (Регионално бедствие) || Отхвърлено 5 || UK || Наводнения || 4612 || Голямо бедствие || 162,387 6 || CY || Горски пожари || (38) || (Регионално бедствие) || Отхвърлено 7 || ES || Горски пожари на Канарските острови || (144) || (Регионално бедствие) || Отхвърлено 8-16 || IT || 9 заявления за горски пожари в 9 района || - || (Регионално бедствие) || Недопустимо, пропуснат краен срок 17 || FR || Ураган „Дийн“ (Мартиника) || 509 || Регионално бедствие || 12,78 18 || GR || Горски пожари || 2 118 || Голямо бедствие || 89,769 19 || SI || Наводнения || 233 || Голямо бедствие || 8,254 Общ размер на помощта по заявленията от 2007 г. || || || 445,380 2 0 0 8 || 1 || CY || Суша || 165,4 || Голямо бедствие || 7,605 2 || RO || Наводнения || 471,4 || Регионално бедствие || 11,785 Общ размер на помощта по заявленията от 2008 г. || || || 19,390 Година || Държава || Естество на бедствието || Щети (в млн. евро) || Категория || Отпусната помощ (в млн. евро) 2 0 0 9 || 1 || FR || Ураган „Клаус“ || 3 805,5 || Голямо бедствие || 109,377 2 || IT || Земетресение в Абруцо || 10 212,0 || Голямо бедствие || 493,771 3 || GR || Горски пожари || (152,8) || (Регионално бедствие) || Отхвърлено 4 || CY || Урагани || (2,6) || (Регионално бедствие) || Отхвърлено 5 || GR || Наводнения в Евия || (83,2) || (Регионално бедствие) || Отхвърлено 6 || IT || Кални свлачища в Месина || (598,9) || (Регионално бедствие) || Отхвърлено Общ размер на помощта по заявленията от 2009 г. || || || 603,148 2 0 1 0 || 1 || IE || Наводнения 2009 г. || 520,9 || Регионално бедствие || 13,022 2 || IT || Наводнение в Тоскана || (211,7) || (Регионално бедствие) || Отхвърлено 3 || ES || Наводнение в Андалусия || (709,7) || (Регионално бедствие) || Отхвърлено 4 || PT || Кални свлачища и свличания на земна маса в Мадейра || 1 080 || Голямо бедствие || 31,256 5 || FR || Ураган „Синтия“ || 1 425 || Регионално бедствие || 35,636 6 || SK || Наводнения || 649,9 || Голямо бедствие || 20,431 7 || PL || Наводнения || 2 993,7 || Голямо бедствие || 105,567 8 || CZ || Наводнения (през пролетта) || 204,5 || Съседна държава || 5,111 9 || HU || Наводнения || 719,3 || Голямо бедствие || 22,486 10 || HR || Наводнения (през пролетта) || 153,04 || Съседна държава || 3,826 11 || FR || Наводнение във Вар || (703-778) || (Регионално бедствие) || Отхвърлено 12 || RO || Наводнения || 875,75 || Голямо бедствие || 24,968 13 || CZ || Наводнения (през есента) || 436,5 || Регионално бедствие || 10,912 14 || DE || Наводнение в Саксония || (937,7) || (Регионално бедствие) || Отхвърлено 15 || HR || Наводнения (през есента) || 47 || Съседна държава || 1,175 16 || SI || Наводнения (през есента) || 251,3 || Голямо бедствие || 7,460 17 || HU || Разлив на червена кал || (174,32) || (Регионално бедствие) || Отхвърлено Общ размер на помощта по заявленията от 2010 г. || || || 281,849 2 0 1 1 || 1 || IT || Наводнение във Венето от 2010 г. || 676,36 || Регионално бедствие || 16,909 2 || ES || Земетресение в Лорка от 2011 г. || 842,84 || Регионално бедствие || 21,071 3 || CY || Взрив във военноморската база от 2011 г. || (357) || (Голямо бедствие/неспадащо към природните бедствия) || Отхвърлено 4 || IT || Наводнения в Лигурия и Тоскана от 2011 г. || 722,5 || Регионално бедствие || 18,062 Общ размер на помощта по заявленията от 2011 г. || || || 56,042 Година || Държава || Естество на бедствието || Щети (в млн. евро) || Категория || Отпусната помощ (в млн. евро) || 2 0 1 2 || 1 || IT || Сурови метеорологични условия 2012 г. || (2 735) || (Регионално бедствие) || Отхвърлено || 2 || IT || Поредица от земетресения 2012 г. || 13 274 || Голямо бедствие || 670,192 || 3 || ES || Горски пожари във Валенсия 2012 г. || (155,7) || (Регионално бедствие) || Отхвърлено || 4 || ES || Пожари на Канарските острови 2012 г. || (72,2) || (Регионално бедствие) || Отхвърлено || 5 || RO || Суша & горски пожари 2012 г. || Взето решение през 2013 г. || 6 || ES || Пожари в Малага 2012 г. || (22,43) || (Регионално бедствие) || Оттеглено || 7 || ES || Наводнения в Андалусия, Мурсия и Валенсия 2012 г. || (409) || (Регионално бедствие) || Отхвърлено || Общ размер на помощта по заявленията от 2012 г. || || || 670,192 || Всичко общ размер на одобрената помощ от 2002 г. насам 3 159,991194 млн. EUR ||